Megkezdődött a kereskedés az OXO Technologies Holding részvényeivel a BÉT Xtend piacon

Megkezdődött a kereskedés az OXO Technologies Holding Nyrt. részvényeivel a BÉT Xtend piacon. A technológiai befektetésekkel foglalkozó társaság korábban a BÉT középvállalati szolgáltatáspalettájának több elemét is igénybe vette: 2019 óta a BÉT50 közösség tagja, 2020 júniusában részt vett a BÉT zártkörű, vállalatok és potenciális befektetők együttműködését elősegítő rendezvényén, a BÉT Xmatchen, a tavalyi év decemberében pedig a BÉT Mentor Program keretében jutott a tőzsdei megjelenéshez szükséges felkészülést segítő támogatáshoz.